***Тел.: 038/ 606 700; 606 800***

***Fax: +359 38 606 722***

***e-mail: mbal\_haskovo@mail.bg***

***гр. Хасково, п.к. 6300***

***бул. Съединение №49***

***www.mbalhaskovo.com***

**П О К А Н А**

„ Многопрофилна болница за активно лечение – Хасково „ АД на основание чл. 28, ал.3 от Правилника за прилагане на Закона за публичните предприятия в сила от 05.05.2020 г.

**ОТПРАВЯ ПОВТОРНА ПОКАНА**

до всички заинтересовани банкови институции да представят оферти за :

**„ ИЗБОР НА ИЗПЪЛНИТЕЛ ЗА ПРЕДОСТАВЯНЕ НА ФИНАНСОВИ УСЛУГИ ОТ ФИНАНСОВА ИНСТИТУЦИЯ ЗА НУЖДИТЕ НА „ МБАЛ- ХАСКОВО „ АД**

**I.ПРЕДМЕТ И ОПИСАНИЕ НА ПРОЦЕДУРАТА**

1. **Предмет на настоящата процедура е** : избор на финансова институция / обслужваща банка / за предоставяне на финансови услуги за нуждите „ МБАЛ- Хасково „ АД. („МБАЛ- Хасково „ АД / Възложител)

 Предоставеното от бъдещите изпълнители банково обслужване, включително откриване и обслужване на разплащателни сметки в лева,касови операции, преводи от сметка на „ МБАЛ- Хасково „ АД, възможност за превод на възнагражденията на служителите на болницата, както и други дейности свързани с предоставяне на финансови услуги.

„МБАЛ –Хасково „ АД следва да спазва разпоредбите на чл. 28, ал.3 от ППЗПП, съгласно който „ Публичните предприятия сключват договори за финансови услуги въз основа на публично обявените условия на доставчиците на съответните видове услуги и при спазване на изискванията за управление на риска , достъпност и икономическа изгодност“.

Срокът за възлагане на поръчката е три години, считано от датата на влизане в сила на договора.

**Поканата за избор на финансова институция се публикува на сайта на „ МБАЛ- Хасково „ АД и Агенцията за публични предприятия. Ако постъпят по-малко от пет оферти за срок от 10 / десет / работни дни, то Възложителят публикува втора покана и избира изпълнител на базата на постъпилите оферти, независимо от техния брой. Срокът за постъпване на оферти при повторната покана е 5 / пет / работни дни.**

Място и начин на изпълнение : Обслужващата банка извършва наредени банкови операции, свързани с дейността на „ МБАЛ- Хасково „ АД. Мястото на изпълнение е банковият офис на изпълнителя и интернет банкиране извършвано от възложителя.

Участниците следва да са банкови институции по смисъла на Закона за кредитните институции на Република България, които да разполагат с банков офис или представителство на територията на град Хасково.

II. ИЗИСКВАНИЯ КЪМ УЧАСТНИЦИТЕ

Всеки участник трябва да притежава квалификация и опит изисквани от Възложителя и да може да ги докаже посредством представяне на документи / информация изброени в настоящата покана.

До участие в процедурата се допускат участници, които отговарят на следните изисквания, а именно :

1. Финансовата институция да е лицензирана и регистрирана по смисъла на ЗКИ- доказва се със заверено копие на разрешение / лиценз за извършване на банкова дейност, издадено от БНБ – за участници в процедурата, които са банки със седалище в Р България или банки със седалище в чужбина ,които участват със свой клон в страната. Участниците, лицензирани в държава- членка на ЕС, представят съответните разрешения и/или регистрация за извършване на дейност за съответния вид финансова услуга, съгласно законите на държавата по регистрация на участника;
2. Коефициентът на общата капиталова адекватност на институцията към последното счетоводно приключено тримесечие на 2022 г. да съответства на изискванията , определени в Регламент (ЕС) №575 / 2013г на Европейския парламент и на Съвета и Наредба № 8 на БНБ от 24.04.2014 г. – доказва се с декларация по образец;
3. Липса на клаузи от страна на банката за задължително ползване на съпътстващи услуги, за които не съществува икономическа необходимост от страна „ МБАЛ- Хасково „ АД- доказва се с декларация по образец;
4. От участие в процедурата ще бъдат отстранени участници, чиито оферти не отговарят на предварително обявените условия в поканата.

III. ИЗИСКВАНИЯ КЪМ ОФЕРТИТЕ

1. Указания за подготовка на офертата – за участие в обявената покана с предмет – Предоставяне на финансови услуги от финансова институция по смисъла на Закона за кредитните институции за нуждите на „ МБАЛ- Хасково „ АД се представя оферта от участник или от изрично упълномощен от него представител, всеки работен ден от 08.00 до 16.00 часа, до 10- я работен ден, считано от деня, следващ датата на публикуване на поканата включително в администрацията на лечебното заведение, находяща се на адрес : гр. Хасково, бул. „ Съединение „ № 49.

Документацията за участие се предоставя безплатно на сайта на болницата, на следния : <http://www.mbalhaskovo.com/?module=contracts>

1. Дата, час и място на отваряне на офертите : Отварянето на офертите на участниците ще се извърши на 02.03.2023 от 10.00 часа в кабинет № 5 в администрацията на лечебното заведение, находяща се на адрес : гр. Хасково, бул. „ Съединение „ № 49.

Всеки участник има право да представи само една оферта, като не се приемат варианти.

Офертата се представя в запечатан непрозрачен плик. Върху плика участникът посочва адрес за кореспонденция, телефон, факс и електронен адрес. При приемане на офертата върху плика се отбелязват деловодния номер, датата и часът на получаване то и посочените данни се записват във входящия регистър в деловодството.

Не се приема оферта, която е представена след изтичане на крайния срок или в незапечатан или скъсан плик. Тези обстоятелства се отбелязват във входящия регистър. Такава оферта се връща на приносителя / изпращача.

Всички документи за участие в процедурата се представят на български език, без поправки. Предложения с поправки няма да се разглеждат. Когато документът е съставен на чужд език се представя и в превод, извършен от заклет преводач, а документът за регистрация на участника- в оригинал с официален превод.

Офертите следва да отговарят на минималните изисквания на Възложителя и да съдържат документите за участие, посочени по-горе. При изготвяне на офертата всеки участник трябва да се придържа стриктно към обявените от Възложителя условия. Възложителят няма да предоставя на кандидатите срок за отстраняване на липси, пропуски и несъответствия в офертите. Оферти, които съдържат липси, пропуски и несъответствия с изискванията не се оценяват и не се класират. Предложението се подписва от законния представител на участника или от изрично упълномощено лице. До изтичането на срока за подаване на офертите всеки участник в процедурата може да промени, допълни или да оттегли офертата си. Срокът на валидност на офертите е 60 календарни дни, считано от крайния срок за подаване на офертите. През този срок всеки участник е обвързан с условията на представената от него оферта.

1. Съдържание на офертата :
* Опис на представените документи- по образец 1;
* Административни сведения за участника- по образец 2;
* Декларация, че участникът е запознат с условията на поканата- по образец 3;
* Декларация за липса на клаузи за допълнителни услуги- по образец 4;
* Лиценз за извършване на банкова дейност / заверено от участника копие /;
* Сертификат за присъден актуален кредитен рейтинг / заверено от участника копие /;
* Предложение за неколичествени показатели – техническо предложение по образец / в оригинал / съдържащо предлаган срок на валидност на офертата, който не може да бъде по- кратък от 60 / шестдесет / календарни дни, считано от крайната дата за подаване на офертите по настоящата процедура и кратка анотация / представяне / на участника – по образец № 5;
* Ценово предложение по образец / в оригинал / - по образец № 6;
1. В приложените образци от документацията не се допускат никакви вписвания между редовете, изтривания или корекции;
2. Документите и данните в офертата се подписват само от лица с представителни функции съгласно официалния документ на участника или изрично упълномощени за това лица. Във втория случай се изисква да се представи пълномощно за изпълнението на такива функции съгласно изискванията на настоящата документация.
3. Офертата се представя в оригинал и се окомплектова с всички документи, посочени в настоящите указания във формата, в която се изискват / оригинал, официален превод или заверено от участника копие /.
4. **Критерии за оценка на офертите** – икономически най- изгодна оферта за изпълнение на услугите предмет на поръчката. За всяко предложение, отговарящо на условията на настоящата документация се изготвя **комплексна оценка за икономически най- изгодна оферта** на базата на количествени показатели с обща относителна тежест в крайната комплексна оценка 60 % и неколичествени показатели с обща относителна тежест в крайната комплексна оценка 40 %.

П1 – Неколичествени показатели – до 40 точки;

П2 – Количествени показатели – до 60 точки;

КО (Комплексна оценка) = П1+П2 – максимални 100 точки.

**Неколичественият показател П1** с обща относителна тежест в крайната оценка в размер на 40 точки, се изчислява по формулата:

П1= П1.1 + П1.2 + П1.3 + П1.4 + П1.5 + П1.6, където:

***П1.1*** *Надежност на платформата за интернет банкиране – максимум 5 (пет) точки.*

***Забележка:*** При наличие на минимум 4 (четири) и повече предвидени защитни механизми, предложението получава максималните 5 точки, при липса на минимум четири защитни механизми предложението получава 0 точки;

***П1.2*** *Възможност на институцията за предоставяне на масови плащания на трудови възнаграждения – максимум 12 (дванадесет) точки.*

***Забележка:*** При такава възможност, предложението получава 12 точки, а при невъзможност предложението получава 0 точки.

***П1.3*** *Кредитен рейтинг на участника* – доказва се с представянето на заверено копие от сертификат за кредитен рейтинг или друг официален документ, доказващ присъдения актуален рейтинг. Оценката на участниците се извършва съгласно следната таблица:

|  |  |  |
| --- | --- | --- |
| **Характеристика на съответния рейтинг** | **Дългосрочен рейтинг** | **Точки** |
| **S&P** | **Fitch** | **Mood's** | **BCRA** |
| Най-висока сигурност | ААА | ААА | Ааа | ААА | 5 |
| Изключително ниска степен на риск | АА+ | АА+ | Аа1 | АА+ |
| АА | АА | Аа2 | АА |
| АА- | АА- | Аа3 | АА- |
| Има известнауязвимост по отношение на неблагоприятни промени в икономическия климат | А+ | А+ | А1 | А+ |
| А | А | А2 | А |
| А- | А- | А3 | А- |
| Адекватна способност за покриване на задълженията, по-висока откритост за неблагоприятни промени в средата | ВВВ+ | ВВВ+ | Ваа1 | ВВВ+ |
| ВВВ | ВВВ | Ваа2 | ВВВ |
| ВВВ- | ВВВ- | Ваа3 | ВВВ- |
| Значителна степен на сигурност, откритост за неблагоприятни промени в икономическите и финансови условия | ВВ+ | ВВ+ | Ва1 | ВВ+ |
| ВВ | ВВ | Ва2 | ВВ |
| ВВ- | ВВ- | Ва3 | ВВ- |
| Понастоящем задълженията могат да се обслужват, но съществува значителна несигурност | В+ | В+ | В1 | В+ |
| В | В | В2 | В | 2 |
| В- | В- | В3 | В- |
| Значими рискове | ССС+ | ССС | Саа1 | С | 0 |
| Висок риск | ССС | СС | Саа2 |
| Много висок риск | ССС- | С | Саа3 |
| Вероятно необслужване на задълженията | СС | DDD | Ca | D |
| Почти сигурно бъдещо необслужване на задълженията | СС | DD | C |
| Фактически фалит | С | D | С |

***П1.4*** *Наличие на АТМ устройство на или в близост до територията на „МБАЛ - Хасково“ АД (АТМ б-ца) – максимум 12 (дванадесет) точки.*

Точките по показателя се определят по следната формула:

*П1.4= (АТМ б-ца предложено / АТМ б-ца max) х 12, където:*

*АТМ б-ца предложено - (конкретното предложение на участника);*

*АТМ б-ца max – предложение с най-голям брой АТМ устройства на или в близост до болницата;*

***Забележка:*** Предложенията се правят в брой. В близост до територията на „МБАЛ - Хасково“ АД се приема наличие на устройство в радиус до 100 метра. При изчисленията закръглението се прави до втория знак след десетичната запетая.

***П1.5*** *Възможност на институцията за предоставяне на банкова гаранция и/или други подобни официални документи – максимум 3(три) точки.*

***Забележка:*** При такава възможност, предложението на получава 3 точки, а при невъзможност предложението получава 0 точки.

***П1.6*** *Положителен финансов резултат през последните 5 години – максимум 3 (три) точки.*

***Забележка:*** При наличие на такъв, предложението получава 3 точки, а при липса на такъв предложението получава 0 точки.

**Количественият показател П2** с обща относителна тежест в крайната оценка в размер на 60 точки, се изчислява по формулата:

П2= П2.1 + П2.2 + П2.3 + П2.4 + П2.5 + П2.6 + П2.7 + П2.8, където:

***П2.1*** *Такса за откриване на разплащателна сметка в лева (Трс-лв.)* - максимум 2 точки.

Точките по показателя се определят по следната формула:

*П2.1= (Трс min-лв / Трс предложено) х 2, където:*

*Трс min-лв - най-ниско предложената такса;*

*Трс предложено - (конкретното предложение на участника)*

***Забележка:*** Предложението за липса на подобна такса получава максималните 2 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.2*** *Обща месечна такса за обслужване на 2 (две) разплащателни сметки в лева (Орс-лв)*- максимум 2 точки.

Точките по показателя се определят по следната формула:

*П2.2= (Орс-лв min / Орс предложено) х 2, където:*

*Орс -лв min - най-ниско предложената такса;*

*Орс предложено - (конкретното предложение на участника)*

***Забележка:*** Предложението за липса на подобна такса получава максималните 2 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.3*** *Такса за вноска на каса до 10 000 лв*.*(Т)*- максимум 5 точки.

Точките по показателя се определят по следната формула:

*П2.3= (Т min / Т предложено) х 5, където:*

*Т min - най-ниско предложената такса;*

*Т предложено - (конкретното предложение на участника)*

***Забележка:*** Предложението за липса на подобна такса получава максималните 5 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.4*** *Такса за вноска на каса над 10 000 лв.(Т)*- максимум 5 точки.

Точките по показателя се определят по следната формула:

*П2.4= (Т min / Т предложено) х 5, където:*

*Т min - най-ниско предложената такса;*

*Т предложено - (конкретното предложение на участника)*

***Забележка:*** Предложението за липса на подобна такса получава максималните 5 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.5*** *Такси за вътрешнобанкови преводи в лева (по сметки на контрагенти и служители /онлайн/ ) (Пвътр.)* – максимум 15 точки.

Точките по показателя се определят по следната формула:

*П2.5= (Пвътр. min / Пвътр. предложено) х 15, където:*

*Пвътр. min - най-ниско предложената такса;*

*Пвътр. предложено - (конкретното предложение на участника)*

***Забележка:*** Предложението за липса на подобна такса получава максималните 15 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.6*** *Такси за междубанкови преводи в лева по БИСЕРА /онлайн/ (Пвънш.)* – максимум 15 точки.

Точките по показателя се определят по следната формула:

*П2.6= (Пвънш. min / Пвънш. предложено) х 15, където:*

*Пвънш. min - най-ниско предложената такса;*

*Пвънш. предложено - (конкретното предложение на участника)*

***Забележка:*** Предложението за липса на подобна такса получава максималните 15 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.7*** *Такси за теглене от банкомат на институцията/банката с карти, издадени от същата (Ткарти)* – максимум 8 точки.

Точките по показателя се определят по следната формула:

*П2.7= (Ткарти min / Ткарти. предложено) х 8, където:*

*Ткарти min - най-ниско предложената такса;*

*Ткарти предложено - (конкретното предложение на участника)*

***Забележка:*** Предложението за липса на подобна такса получава максималните 8 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

***П2.8*** *Такси за теглене от банкомат на друга банка с карти, издадени от банката- (Ткарти)* – максимум 8 точки.

Точките по показателя се определят по следната формула:

*П2.8= (Ткарти min / Ткарти. предложено) х 8, където:*

*Ткарти min - най-ниско предложената такса;*

*Ткарти предложено - (конкретното предложение на участника)*

***Забележка:*** Предложението за липса на подобна такса получава максималните 8 точки, като в този случай за нуждите на формулата ще се ползва числото „1“. При изчисленията закръглението се прави до втория знак след десетичната запетая.

**Краен срок за представяне на офертите**: Офертите се представят до 16:00 часа на 01.03.2023г. в администрацията на лечебното заведение, находяща се на адрес: гр.Хасково, бул. „Съединение“ № 49.

**Дата, час и място за отваряне на офертите:** Отварянето на офертите на участниците ще извърши **на 02.03.2023г. от 10:00 в кабинет № 5** в администрацията на лечебното заведение, находяща се на адрес: гр.Хасково, бул. „Съединение“ № 49.

**Допълнителна информация:** Допълнителна информация относно обявената процедура, образци на документи са публикувани на електронния адрес на „МБАЛ - Хасково“ АД, раздел „Профил на купувача“: <http://www.mbalhaskovo.com/?module=contracts>

Д-Р ГЕОРГИ ГЕЛОВ,

*ИЗПЪЛНИТЕЛЕН ДИРЕКТОР*

*НА „МБАЛ-ХАСКОВО”АД*